cyanic-selkie/wikianc huggingface dataset:
Χορ-Αχά
Παράδοση
Σύμφωνα με τον Μανέθωνα, ο πατέρας του Άθωθι, Μήνης, είχε ενώσει την Άνω και Κάτω Αίγυπτο σε ένα βασίλειο, γεγονός που πιθανώς συνέβη τον 32ο αιώνα π.Χ. Κατά τον Μανέθωνα, ο Άθωθις τον διαδέχτηκε πριν τα 30 χρόνια του, φέρεται να έχει γράψει δύο βιβλία ανατομίας, να έχει χτίσει παλάτι στη Μέμφιδα και ότι σκοτώθηκε και αυτός, όπως ο πατέρας του, από ιπποπόταμο, κατά τη διάρκεια κυνηγιού.
Σύγχρονη έρευνα
Μερικοί ειδικοί πιστεύουν ότι ο Χορ-Αχά ήταν γιος του Νάρμερ και είναι το ίδιο πρόσωπο με τον Μήνη. . Πάντως η επικρατούσα άποψη ταυτίζει τον Ναρμέρ με τον Μήνη και θεωρεί επομένως τον Χορ-Αχά 2ο βασιλιά της 1ης Δυναστείας.
Είναι αξιοσημείωτο πως τα ταφικά μνημεία του Αχά (όπως και των υπόλοιπων μελών της 1ης Δυναστείας) στη Σακκάρα και την Άβυδο είχαν καταστραφεί σκόπιμα με φωτιά, κάτι για το οποίο δεν έχει δοθεί εξήγηση.
Εξωτερικοί σύνδεσμοι
Α
Τριήραρχος
Τριήραρχος ήταν ο τίτλος του αξιωματικού που διοικούσε μια τριήρη στον κλασικό ελληνικό κόσμο.
Στην Αρχαία Αθήνα, ο τίτλος συσχετίστηκε με την τριηραρχία, μία από τις δημόσιες θέσεις ή λειτουργίες, που γέμισαν από πλούσιους πολίτες για ένα χρόνο. Όπως υποδηλώνει το όνομα, ο τριήραρχος ήταν υπεύθυνος για το εξοπλισμό και το πλήρωμα μιας τριήρης και για τη διοίκηση της στη μάχη. Επομένως, ο τριήραρχος έπρεπε να είναι άντρας με σημαντικά μέσα, καθώς οι δαπάνες που πραγματοποιούνταν θα μπορούσαν να φθάσουν το ένα αττικό τάλαντο σε ένα χρόνο. Καθώς το κόστος της θέσης ήταν μεγάλο, διορίζονταν επίσης συν-τριήραρχοι. Μέχρι τον 4ο αιώνα π.Χ., οι τριήραρχοι στην Αθήνα αναλήφθηκαν από ναυτικά συμβούλια (συμμορία), καθώς η οικονομική επιβάρυνση της θέσης είχε γίνει πολύ μεγάλη.
Εξωτερικοί σύνδεσμοι
Κατηγορία:Τίτλοι στην Αρχαία Ελλάδα Κατηγορία:Στρατιωτικοί βαθμοί στην Αρχαία Ελλάδα Κατηγορία:Στρατιωτικοί βαθμοί της Αρχαίας Μακεδονίας Κατηγορία:Ναυτικό της Αρχαίας Αθήνας
Αλεξάνδρα Δήμογλου
Η Αλεξάνδρα Δήμογλου (γεν. 1981 στην Καβάλα) είναι Ελληνίδα παραολυμπιονίκης στίβου, στους αγώνες δρόμων ταχύτητας και στο άλμα εις μήκος. Το 2008 κατέκτησε ένα ασημένιο (400μ) και δύο χάλκινα παραολυμπιακά μετάλλια (100μ, 200μ) και το 2012 χάλκινο στα 400μ. Επίσης, έχει κατακτήσει τέσσερα μετάλλια σε παγκόσμια πρωταθλήματα και δύο χρυσά σε ευρωπαϊκά πρωταθλήματα. Μετέχει στους παραολυμπιακούς αγώνες στην κατηγορία Τ13, ατόμων με μερική απώλεια όρασης. Το 2008 τιμήθηκε με το Βραβείο ΠΣΑΤ καλύτερης Ελληνίδας αθλήτριας με αναπηρία.
Βιογραφικό
Η Αλεξάνδρα Δήμογλου γεννήθηκε στις 15 Δεκεμβρίου 1981 στην Καβάλα. Ξεκίνησε τον αθλητισμό το 1991 και μετέχει σε αγώνες από το 1992. Το 2005 κατέκτησε τα πρώτα διεθνή τρόπαια, κερδίζοντας δύο πρώτες θέσεις στα 100μ και 200μ στο ευρωπαϊκό πρωτάθλημα στη Φινλανδία ενώ ήταν 4η στο μήκος.
Τα επόμενα δύο χρόνια διακρίθηκε στα παγκόσμια πρωταθλήματα. Το 2006, στο Άσεν, ήταν 3η στο μήκος και 4η στα 100μ και 200μ. Το 2007 στη Βραζιλία πήρε τρία ασημένια μετάλλια στα 100μ, 200μ, 400μ.
Στη συνέχεια προετοιμάστηκε εντατικά ενόψει των Παραολυμπιακών Αγώνων του Πεκίνου το 2008, με αποτέλεσμα να κατακτήσει ένα ασημένιο μετάλλια στα 400μ και δύο χάλκινα στα 100μ και 200μ. Ο Πανελλήνιος Σύνδεσμος Αθλητικού Τύπου την ανέδειξε αθλήτρια της χρονιάς 2008 για τις επιτυχίες της.
Το 2012 στους παραολυμπιακούς του Λονδίνου κατέκτησε το χάλκινο μετάλιο στα 400μ ενώ προκρίθηκε στον τελικό των 100μ, πάντα στην κατηγορία Τ13.
Ανήκει στον σύλλογο "Ίρις Καβάλας" και προπονείται με την Κατερίνα Δράκου.
Εκτός αθλητισμού
Είναι φοιτήτρια στο Πανεπιστήμιο Μακεδονίας και της αρέσουν τα ταξίδια και η μουσική.
Ιέραξ (λόγιος)
Ο Ιέρακας ήταν Έλληνας λόγιος του 16ου αιώνα.
Βιογραφικά στοιχεία
Γεννήθηκε στην Κωνσταντινούπολη. Πατέρας του ήταν ο πρεσβύτερος Θεόδωρος. Χρημάτισε μέγας οικονόμος του πατριαρχείου. Σπούδασε το κανονικό δίκαιο και χρημάτισε πρωτοκανονάρχος επί Διονυσίου Β' και μέγας λογοθέτης επί Μητροφάνους Γ' και Ιερεμίου Β'.
Νυμφεύτηκε κάποια ευγενή το γένος Καντακουζηνού, με την οποία απόκτησε έναν γιο, τον Αλέξανδρο. Ο Αλέξανδρος έγινε εφάμιλλος του πατέρα του στην μόρφωση και τις θεολογικές γνώσεις.
Πηγές
Κατηγορία:Έλληνες λόγιοι του 16ου αιώνα
Πειραματικό Σχολείο Πανεπιστημίου Αθηνών
Ίδρυση
Το Πειραματικό Σχολείο Πανεπιστημίου Αθηνών ιδρύθηκε το 1929 από τον καθηγητή Παιδαγωγικής Νικόλαο Εξαρχόπουλο (1874-1960), ο οποίος διετέλεσε και πρώτος Επόπτης του, επί πρωθυπουργίας Ελ. Βενιζέλου  και υπουργίας Κ. Γόντικα, στα χρόνια της Α’ Ελληνικής Δημοκρατίας του Αλ. Παπαναστασίου. Στεγάστηκε στο νεόδμητο Διδακτήριο “Σωκράτης”, στη γωνία των οδών Λυκαβηττού και Σκουφά, όπου λειτουργεί έως σήμερα, περιλαμβάνοντας ένα 1/θέσιο και ένα 6/θέσιο Δημοτικό και ένα 6/τάξιο Γυμνάσιο. Πρώτος του διευθυντής υπήρξε ο Γεώργιος Παλαιολόγος ενώ μακροβιότερος στη θέση υπήρξε ο Νικόλαος Λεγάκις.
Τα χρόνια του Πολέμου και της Κατοχής
Επί των ημερών τού Νικόλαου Λεγάκι, το Σχολείο έζησε τον πυρετό τού Ελληνοϊταλικού πολέμου αλλά και την τραγωδία της Γερμανικής Κατοχής. Σε αυτήν έχασε μαθητές του λόγω της πείνας και των κακουχιών ενώ ένας απόφοιτός του, ο Δημήτρης Λόης, εκτελέστηκε για τη συμμετοχή του στο πρώτο μεγάλο αντιστασιακό σαμποτάζ στην Ευρώπη, την ανατίναξη των γραφείων της φιλοναζιστικής οργάνωσης ΕΣΠΟ, στις 20 Σεπτεμβρίου 1942. Ανάμεσα στους δασκάλους και τους καθηγητές εκείνης της εποχής, ξεχωρίζουν ο φιλόλογος Νικόλαος Σκιαδόπουλος, που δολοφονήθηκε από Έλληνες συνεργάτες των ναζί, ο Κομνηνός Πυρομάγλου,υψηλόβαθμος αντιστασιακός, και η δασκάλα Αλεξάνδρα Μάνου, που έκανε ραδιοφωνικά μαθήματα για τα παιδιά τής Αθήνας, καθώς τα σχολεία της πόλης υπολειτουργούσαν. Μέλος τής Σχολικής Εφορείας υπήρξε ο παράτολμος κινηματογραφιστής τής κατεχόμενης Αθήνας Άγγελος Παπαναστασίου. Οι δυνάμεις Κατοχής όχι μόνο επέταξαν το Σχολείο, που μετέφερε τα μαθήματά του στο ναό του Αγίου Διονυσίου, σε γειτονικά σπίτια και αλλού, αλλά φεύγοντας κατέστρεψαν ή άρπαξαν  μέρος του εξοπλισμού του και ανατίναξαν το αμφιθέατρό του.
Μετά τον πόλεμο
Το σχολείο εξακολούθησε να λειτουργεί αδιαλείπτως, παρακολουθώντας τη σύγχρονη Ελληνική ιστορία. Από τον Σεπτέμβρη του 1977 γίνονται για πρώτη φορά δεκτές στην Α΄ Γυμνασίου οι μαθήτριες που αποφοίτησαν από την Στ΄ ∆ημοτικού του σχολείου, το οποίο θα λειτουργεί πλέον ως μικτό. Από το 1985 υπάγεται στη Διεύθυνση Δευτεροβάθμιας Εκπαίδευσης Αθήνας, διατηρώντας ωστόσο τον πνευματικό του δεσμό με το Πανεπιστήμιο Αθηνών. Το προσωπικό τού Σχολείου εξακολουθεί να αποτελείται από εκπαιδευτικούς αυξημένων τυπικών προσόντων με ερευνητικά ενδιαφέροντα και στα γνωστικά τους αντικείμενα και στην Παιδαγωγική επιστήμη.
Επόπτες
Νικόλαος Εξαρχόπουλος 1929-1947
Σπυρίδων Καλλιάφας 1947-1956
Ιωάννης Θεοδωρακόπουλος και Γεώργιος Σακελλαρίου 1956-1958
Κωνσταντίνος Σπετσιέρης 1958-1967
Νικόλαος Μελανίτης 1969-1974
Ιωάννης Μαρκαντώνης 1975-1985
Ιωάννης Μαρκαντώνης 1987-1996
Αντώνιος Δανασσής-Αφεντάκης 1996-1998
Γεώργιος Κρουσταλάκης 1998-2001
Μιχαήλ Κασσωτάκης 2002-2011
Κατάργηση θεσμού Επόπτη
• Α. Κατάβολος, Καθ. Ε.Κ.Π.Α. (Πρόεδρος)
• Β. Μπαλτά, Σχ. Σύμβ. ΠΕ02, για Β΄/θμια
• Οδ. Ευαγγέλου, Σχ. Σύμβ. ΠΕ70, για Α΄/θμια
• Β. Λυκούδη, Διευθ. Πειρ. Δημ. Σχ.
• Λ. Παπατσίμπα, Εκπ. Πειρ. Γυμν.-Λυκ.
Μέλη Επιστημονικού Εποπτικού Συμβουλίου 2013
• Χ. Ξάνθη, Σχ. Σύμβ. ΠΕ02, για Β΄/θμια
• Ε. Δανίλη, Διευθ. Πειρ. Γυμν.-Λυκ.
Μέλη Επιστημονικού Εποπτικού Συμβουλίου 2015
• Χ. Ξάνθη, Σχ. Σύμβ.
• Ο. Ευαγγέλου, Σχ. Σύμβ. ΠΕ70
• Ε. Δανίλη, Δ/ντρια Πειρ. Γυμν.-Λυκ.
• Φ. Τσιαμπάση, Δ/ντρια Πειρ. Δημ.
• Ν. Ανδριώτης Εκπ. Πειρ. Γυμν.-Λυκ.
• Ευ. Γιαννακού, Εκπ. Πειρ. Δημ.
Μέλη Επιστημονικού Εποπτικού Συμβουλίου 2017
• Α. Σακελλαρίου, Καθ. Παν. Δ. Μακ. (Πρ.)
• Μ. Μπιμπούδη, Δ/ντρια Πειρ. Δημ.
Μέλη Επιστημονικού Εποπτικού Συμβουλίου 2018
• Κ. Πανούσης, Εκπ. Πειρ. Δημ.
Μέλη Επιστημονικού Εποπτικού Συμβουλίου 2019
• Γ. Τόμπρας, Καθηγητής Ε.Κ.Π.Α. (Πρόεδρος)
• Γ. Πολυζώη Συντονίστρια Εκπ. Έργου
• Μ. Μπιμπούδη Μαρία Διευθ. Πειρ. Δημ. Σχ.
• Αικ. Αραμπατζή Συντονίστρια Εκπ. Έργου
• Ε. Δανίλη Διευθ. Πειρ. Γ/σίου & Λυκείου
• Μ. Γούβαλη Εκπ. Πειρ. Γ/σίου & Λυκείου
• Κ. Πανούσης Εκπ. στο 6/θ Πειρ. Δημ. Σχ.
Διευθυντές
Γεώργιος Παλαιολόγος, Φιλόλογος 1929-1930
Αναστάσιος Λεγάκις, Φιλόλογος 1931-1945
Ιωάννης Βερώνης, Φιλόλογος 1945-1951
Νικόλαος Μελανίτης, Φιλόλογος 1951-1968
Βασίλειος Φούφας, Φιλόλογος 1969-1971
Νίκη Καραβίτου, Φιλόλογος 1972-1974
Αθανάσιος Μερεμέτης, Φιλόλογος 1974-1977
Αικατερίνη Βαϊρακτάρη, Φιλόλογος 1978-1979
Χρίστος Κεραμάρης, Φιλόλογος 1979-1981
Ευανθία Γκαμπλέτσα, Φιλόλογος 1981-1982
Σπυρίδων Καλομητσίνης, Φιλόλογος 1982-1984
Ειρήνη Μαρίνη, Φιλόλογος 1984-1986
Γεράσιμος Μωραΐτης, Φιλόλογος 1986-1990
Ευδοκία Σκληράκη, Φιλόλογος 1990-1992
Ειρήνη Μαρίνη, Φιλόλογος 1992-1993
Αρχάγγελος Γαβριήλ, Φιλόλογος 1993-1996
Ζωή Μπέλλα, Φιλόλογος 1998-2003
Μανόλης Στεργιούλης, Φιλόλογος 2003-2008
Ελένη Δανίλη, Χημικός 2011-2020
Ο χαρακτήρας και το έργο τού Σχολείου
Ο Ν. Εξαρχόπουλος ίδρυσε το ΠΣΠΑ αποσκοπώντας να εξυπηρετήσει δύο βασικές ανάγκες, αφενός την πρακτική άσκηση των πτυχιούχων των καθηγητικών σχολών –οι οποίοι ήταν παιδαγωγικά ακατάρτιστοι– και των μετεκπαιδευόμενων στο Πανεπιστήμιο δασκάλων, και αφετέρου την ίδια την παιδαγωγική έρευνα, με ψυχολογικές παρατηρήσεις, σωματικές μετρήσεις, διεξαγωγή διδακτικών πειραμάτων και άλλα, υπό την εποπτεία του εκάστοτε καθηγητή Παιδαγωγικής.
Όπως διαβάζουμε στα Πρακτικά Εποπτείας, ο Ν. Εξαρχόπουλος είπε στην πρώτη συνεδρίαση των καθηγητών τού ΠΣΠΑ: «ἐκ τῆς ἐργασίας τοῦ Σχολείου τούτου θά ἐξαρτηθῇ ἡ ἐπιστημονική μου τιμή». Εξάλλου, σύμφωνα με τον ίδιο, «ὁ διδάσκων ἐν τῷ Σχολείῳ τούτῳ πρέπει νά εἶναι καί ἄνθρωπος ἐν τῇ εὐγενεστάτῃ τῆς λέξεως σημασίᾳ· νά ἔχῃ φυσικήν εὐγένειαν, πραότητα, λεπτότητα τρόπων καί Ίσχυρότατα ἐξειλιγμένον συνεργατικόν πνεῦμα». Όσο για τη διδασκαλία στο σχολείο, πίστευε ότι «ἡ άγάπη πρέπει νά εἶναι τό κυριώτατον θεμέλιον, ἐφ’ οὗ θά οἰκοδομηθῇ ὁ διδάσκαλος ἐν τῷ νέῳ Σχολείῳ· ὁ κατορθώσας νά κερδίσῃ τήν άγάπην τῶν μαθητῶν του, ἀς εἶναι βέβαιος, ὅτι ἔχει ἐπιτύχει κατά τά ἐννέα δέκατα εἰς τό ἔργον του...».
Ο επιφανής Γερμανός Παιδαγωγός Eduard Spranger, ύστερα από την επίσκεψή του στο Σχολείο στις 24 Οκτωβρίου 1931, σημείωσε στο Βιβλίον Επισκεπτών: «Ἐγώ, ἐπί τοσαῦτα ἔτη διδάσκων ἐν Βερολίνῳ δέν κατώρθωσα νά ἐπιτύχω τήν ἴδρυσιν παρομοίου κέντρου».
Κύριο γνώρισμα του Σχολείου μέχρι και τη δεκαετία '70 ήταν η παρακολούθηση των μαθητών του από την Α΄ Δημοτικού έως την Γ΄ Λυκείου ενώ οι κοινές συνεδρίες δασκάλων και καθηγητών αποτελούσαν βασικό εργαλείο γι’ αυτήν. Παράλληλα, λειτουργούσε σχολικό ιατρείο, ο σχολίατρος του οποίου, ο Α. Παπαϊωάννου, συμμετείχε στις σχετικές έρευνες της Πειραματικής Παιδαγωγικής.
Οι μαθητές ήδη από την ίδρυσή του και πριν από την καθιέρωση των σχολικών συμβουλίων, συγκρότησαν τη μεγάλη σχολική κοινότητα, χάρη στη λειτουργία τής οποίας αυτοδιοικούνταν και φρόντιζαν για διάφορα ζητήματα της σχολικής ζωής, από τις εκδρομές τους έως την καθαριότητα του κτηρίου, τον συνετισμό των ατακτούντων και τη λειτουργία αυτόνομης μαθητικής βιβλιοθήκης. Από το 1950 έως το 1980 εκδιδόταν ένα από τα μακροβιότερα ελληνικά μαθητικά περιοδικά, Η Φωνή του Πειραματικού.
Στο Πειραματικό Σχολείο Πανεπιστημίου Αθηνών υπηρέτησαν σπουδαίοι καθηγητές, όπως ο Ιωάννης Σταματάκος και ο Κωνσταντίνος Βουρβέρης, αλλά και αρκετές γυναίκες εκπαιδευτικοί, όπως οι Σοφία Γεδεών και Αικατερίνη Στριφτού-Κριαρά, που κατόπιν ακολούθησαν ακαδημαϊκή καριέρα. Τα Δημοσιεύματα του Π.Σ.Π.Α. έχουν εκδώσει μέχρι σήμερα οκτώ τόμους με επιστημονικές μελέτες, από το 1933 έως το 2002.
Πρωθυπουργοί, πολιτικοί, επιστήμονες και καλλιτέχνες, όπως οι Ανδρέας Παπανδρέου (1937), Γεώργιος-Αλέξανδρος Μαγκάκης (1940), Ζάχος Χατζηφωτίου (1940), Λεωνίδας Κύρκος (1942), Νίκος Κούνδουρος (1944), Ιωάννης Βαρβιτσιώτης (1951), Νίκος Πουλαντζάς (1954), Κώστας Σημίτης (1954), Παναγιώτης Καρύδης (1957), Νίκος Αλιβιζάτος (1967), Κώστας Καραμανλής (1974) και άλλοι, καθώς και πλήθος κοινωνικά ενεργών πολιτών έχουν αποφοιτήσει από το ΠΣΠΑ. Ο Σύλλογος Αποφοίτων Π.Σ.Π.Α. είναι από τους πιο δραστήριους συλλόγους αποφοίτων της χώρας.
Το Ιστορικό Αρχείο ΠΣΠΑ
Το Ιστορικό Αρχείο ΠΣΠΑ περιλαμβάνει πλήθος τεκμηρίων της ίδρυσής του, της ιστορικής του διαδρομής, του εκπαιδευτικού του έργου σε μαθητές και φοιτητές, καθώς και της καθημερινής σχολικής ζωής. Αποτελείται από υπηρεσιακά βιβλία και λυτά έγγραφα, φωτογραφίες, σφραγίδες, αφίσες, έπιπλα, όργανα εργαστηρίων, εργαλεία Πειραματικής Παιδαγωγικής και άλλα. Αρκετά από τα τεκμήρια είναι ιδιαίτερα καθώς προκύπτουν από τον ιδιαίτερο χαρακτήρα του Σχολείου (λ.χ. Πρωτόκολλο Εποπτείας, Ημερολόγιο Επόπτη, Ατομικοί Φάκελοι Μαθητών κ.ά.). Περιλαμβάνει επίσης ιδιωτικά αρχεία και τεκμήρια που δώρισαν στο Σχολείο αφυπηρετήσαντες εκπαιδευτικοί, απόφοιτοί του και άλλοι. Τέλος, το ΙΑ ΠΣΠΑ εμπλουτίζεται με το ψηφιακό υλικό που προκύπτει από τις συνεντεύξεις που δίνουν οι άνθρωποί του αλλά και με αντίγραφα των τεκμηρίων που είτε προέρχονται από το Σχολείο είτε το αφορούν και φυλάσσονται σε άλλους αρχειακούς φορείς, με τους οποίους και συνεργάζεται (ΓΑΚ, ΙΑ ΕΚΠΑ, ΙΑ ΠΙΟΠ κ.ά.). Από το 2017 λειτουργεί ο μαθητικός Όμιλος ΙΑ ΠΣΠΑ, με κύριους σκοπούς την καλλιέργεια αρχειακής συνείδησης στους μαθητές και την καταγραφή, μελέτη και ανάδειξη του αρχειακού υλικού του Σχολείου. Το 2018 πραγματοποίησε ημερίδα με τίτλο «“... εἰς ὅ φυλάσσεται τό ἀρχεῖον τοῦ Σχολείου”: Ανιχνεύοντας στις αρχειακές πηγές την ιστορία του Σχολείου μας, 1929‐1989» και παράλληλα την πρώτη προσωρινή έκθεση αρχειακού υλικού, η οποία από το 2019 λειτουργεί ως μόνιμη. Το 2020, κατόπιν ενεργειών του Ομίλου, το ΙΑ ΠΣΠΑ ενεγράφη στο Εθνικό Ευρετήριο Αρχείων των ΓΑΚ και έγινε δεκτό ως το πρώτο σχολείο-μέλος της Ελληνικής Αρχειακής Εταιρείας.
Παραπομπές
Κατηγορία:Σχολεία στην Ελλάδα
Έττορε Σκόλα
Ο Έττορε Σκόλα (Ettore Scola, 10 Μαΐου 1931 - 19 Ιανουαρίου 2016) ήταν Ιταλός σκηνοθέτης και σεναριογράφος. Θεωρείται ένας από τους σημαντικότερους εκπρόσωπος του ιταλικού κινηματογράφου.
Σκηνοθέτησε την πρώτη του ταινία το 1964 με τίτλο Αν μας επιτρέπετε μιλάμε για γυναίκες (Se permettete parliamo di donne). Σύμφωνα με τους κριτικούς ο Σκόλα γύρισε τις σημαντικότερες ταινίες του την δεκαετία '70 και του '80. Γνωστότερες ταινίες του ήταν οι: Ο αστυνόμος Πεπέ (Il comisario Pepe, 1969), Είχαμε αγαπηθεί τόσο (C'eravamo Tanto Amati, 1974), Βίαιοι, βρώμικοι και κακοί (Brutti, Sporchi e Cattivi, 1976) για την οποία βραβεύτηκε από το Φεστιβάλ των Καννών, Μια ξεχωριστή μέρα (Una Giornata Particolare, 1978) για την οποία βραβεύτηκε με Χρυσή Σφαίρα Καλύτερης Ξενόγλωσσης Ταινίας, Η ταράτσα (La terazza, 1980), Η Οικογένεια (La Famiglia, 1987) και Σπλέντορ (Splendor, 1989). Υπήρξε ο πλέον πολιτικοποιημένος Ιταλός σκηνοθέτης της εποχής του. Σαν αριστερός διανοούμενος, ο Σκόλα υπήρξε υποστηρικτής του Κομμουνιστικού Κόμματος Ιταλίας, μετέχοντας το 1989 στη Σκιώδη Κυβέρνηση σαν αρμόδιος της πολιτιστικής κληρονομιάς.
Βιογραφία
Γεννήθηκε στην Καμπανία της Ιταλίας. Η πρώτη του ταινία έγινε το 1964 και πέρασε σχετικά απαρατήρητη. Θεωρείται από τους πιο σημαντικούς σύγχρονους Ιταλούς κινηματογραφικούς σκηνοθέτες. Έχει τιμηθεί με βραβεία από τα μεγαλύτερα Φεστιβάλ του κόσμου, μεταξύ αυτών στις Κάννες (Βραβείο σκηνοθεσίας για την ταινία Βίαιοι, βρώμικοι, άσχημοι, 1983 και βραβείο σεναρίου για την Ταράτσα, 1980), το Βερολίνο (Αργυρή Άρκτος για την ταινία Le bal, 1983) και την Βενετία (πληθώρα βραβείων για τις ταινίες του Μία ξεχωριστή μέρα, 1977 και Τι ώρα είναι;, 1989), καθώς και στο Μόντρεαλ.
Παραπομπές
Κατηγορία:Ιταλοί σεναριογράφοι Κατηγορία:Ιταλοί σκηνοθέτες κινηματογράφου
Βυθοσκόπηση
Βυθοσκόπηση (fundoscopy) λέγεται η επισκόπηση του οφθαλμικού βυθού, δηλαδή ο έλεγχος του του αμφιβληστροειδούς χιτώνα και του υαλοειδούς, με στόχο να διαγνωσθούν έγκαιρα εκείνες οι οφθαλμικές παθήσεις που αφορούν το εσωτερικό του οφθαλμού.
Η κόρη είναι μια οπή μέσα από την οποία θα προβληθεί το εσωτερικό του ματιού. Το άνοιγμα της κόρης ευρύτερα (διεύρυνση) είναι απλός και αποτελεσματικός τρόπος για να εξεταστούν καλύτερα οι δομές πίσω από αυτό. Ως εκ τούτου, η διαστολή της κόρης επιτυγχάνεται με φαρμακευτική ριπή πριν από τη βυθοσκόπηση.
Κατηγορία:Οφθαλμολογία Κατηγορία:Υγειονομικές διαγνωστικές εξετάσεις
Σούπερ Λίγκα 2012–13
Η Σούπερ Λίγκα 2012–13 (γνωστή και ως Super League ΟΠΑΠ για εμπορικούς λόγους) και ειδικότερα το ελληνικό πρωτάθλημα ποδοσφαίρου της περιόδου 2012-13 ήταν το 54ο που διεξήχθη σε μορφή εθνικής κατηγορίας, το 34ο από καταβολής του επαγγελματικού ποδοσφαίρου και 7ο με την ονομασία Σούπερ Λιγκ. Ξεκίνησε στις 25 Αυγούστου 2012 και νικητής αναδείχθηκε ο Ολυμπιακός κατακτώντας το 40ό πρωτάθλημα στα 88 χρόνια από την ίδρυσή του.
Το πρωτάθλημα ξεκίνησε στη "σκιά" οικονομικών κυρίως προβλημάτων των ομάδων, από τις οποίες οι μισές, άργησαν χαρακτηριστικά να πάρουν άδεια συμμετοχής στο νέο πρωτάθλημα, ενώ ο ΟΦΗ δεν πρόλαβε αρχικά, αλλά κατάφερε τελικά να καταθέσει τα απαραίτητα έγγραφα, παίρνοντας παράταση χάρις σε ένα νέο νομοσχέδιο που πέρασε στη Βουλή.
Τρεις ομάδες προβιβάστηκαν από τη Football League της περιόδου 2011-12: η πρωταθλήτρια ομάδα του Πανθρακικού, η δευτεραθλήτρια Βέροια και η νικήτρια ομάδα των play-off ανόδου του Πλατανιά. Ο Πανθρακικός και η Βέροια επέστρεψαν στην Α' Εθνική αντίστοιχα 2 και 4 έτη μετά τον υποβιβασμό τους από αυτή, ενώ ο Πλατανιάς πραγματοποίησε την πρώτη του συμμετοχή στη Super League. Λόγω επικείμενης αύξησης των ομάδων από 16 σε 18 την επόμενη περίοδο της Super League, την παρούσα χρονιά υποβιβάστηκαν 2 ομάδες και προβιβάστηκαν 4 από τη Football League. Στα αξιοσημείωτα της περιόδου ήταν ο πρώτος υποβιβασμός της ΑΕΚ στη Β' Εθνική μετά από 54 συνεχόμενες χρονιές στην Α' Εθνική.
Πρωταθλητής
Ολυμπιακός
Βαθμολογία
1:Ο Παναθηναϊκός ξεκίνησε το πρωτάθλημα με -2 βαθμούς λόγω τιμωρίας για επεισόδια στο περσινό ντέρμπι με τον Ολυμπιακό.
2:Ο αγώνας ΑΕΚ-Πανθρακικός διεκόπη λόγω εισβολής φιλάθλων στο 87', με τον Πανθρακικό να προηγείται 0-1. Κατακυρώθηκε στον Πανθρακικό με 0-3, ενώ από την ΑΕΚ αφαιρέθηκαν 3 βαθμοί.
Στις ισοβαθμίες τα κριτήρια κατάταξης κατά σειρά ήταν τα εξής:
Αγώνας κατάταξης
Ο αγώνας μπαράζ της 6ης θέσης διεξήχθη στη Νέα Σμύρνη στις 9 Μαΐου μεταξύ Παναθηναϊκού και Ξάνθης, για την περίπτωση που δεν καταφέρει κάποια ομάδα των play-off να πάρει αδειοδότηση, ώστε ο νικητής να την αντικαταστήσει.
Play off
Στα play-off για την πρόκριση στο Champions League, οι τέσσερις ομάδες που τερμάτισαν στις θέσεις 2 έως 5 στην κανονική περίοδο αγωνίστηκαν μεταξύ τους δύο φορές (μία εντός και μία εκτός έδρας), όμως δεν ξεκίνησαν όλες οι ομάδες με 0 βαθμούς. Αντιθέτως, ένα σύστημα στάθμισης τέθηκε σε ισχύ για τη θέση των ομάδων κατά την έναρξη αυτού του μίνι-πρωταθλήματος. Η ομάδα που τερμάτισε στην 5η θέση της κανονικής περιόδου, ΠΑΣ Γιάννινα, ξεκίνησε στα play-off με 0 βαθμούς. Η βαθμολογία των υπόλοιπων ομάδων εξαρτήθηκε από τη συλλογή των βαθμών της ομάδας που τερμάτισε στην 5η θέση κατά την διάρκεια της περιόδου.
Ο 5ος στην κατάταξη ΠΑΣ Γιάννινα είχε 44 βαθμούς κατά τη διάρκεια της κανονικής περιόδου. Σύμφωνα με τους παραπάνω αριθμούς και υπολογισμούς, ο ΠΑΟΚ ξεκίνησε τα play-off με 4 βαθμούς((62–44)/5 = 3.6, με τη στρογγυλοποίηση 4), ο Αστέρας Τρίπολης με 2 βαθμούς ((56–44)/5 = 2.4, με τη στρογγυλοποίηση 2) ενώ ο Ατρόμητος ξεκίνησε με 0 βαθμούς ((46–44)/5 = 0.4, με τη στρογγυλοποίηση 0).
1 :Ο ΠΑΣ Γιάννινα δεν πήρε αδειοδότηση από την ΟΥΕΦΑ για να συμμετάσχει στο ΟΥΕΦΑ Γιουρόπα Λιγκ 2013-2014 και έτσι τη θέση του έπρεπε να πάρει ο 6ος στην βαθμολογία, Παναθηναϊκός. Επειδή όμως ούτε αυτός πήρε αδειοδότηση, το "ευρωπαϊκό" εισιτήριο πήρε τελικά η 7η στη βαθμολογία Ξάνθη.
Κριτήρια κατάταξης: 1) Βαθμοί, 2) Βαθμοί από τους μεταξύ των ισόβαθμων ομάδων αγώνες, 3) Διαφορά τερμάτων στους μεταξύ των ισόβαθμων ομάδων αγώνες, 4) Κατάταξη κανονικής περιόδου
Εξωτερικοί σύνδεσμοι
Κατηγορία:Α΄ Εθνική κατηγορία ποδοσφαίρου αντρών Ελλάδας Κατηγορία:Εγχώρια ποδοσφαιρικά πρωταθλήματα 2012-2013
Άρμεν Κούπτσιος
Ο Άρμεν Κούπτσιος (Βώλακας Δράμας, 3 Ιανουαρίου 1885 - Δράμα, 14 Σεπτεμβρίου 1906) ήταν Έλληνας Μακεδονομάχος. Γνωρίστηκε με τον Έλληνα Μακεδονομάχο Καπετάν-Νταή, όταν εκείνος ως δάσκαλος στην Προσοτσάνη Δράμας, μυστικά οργάνωνε τον αγώνα στη Δράμα. Σε αυτόν αποκάλυψε ο Άρμεν τη θέλησή του να αγωνιστεί έως θανάτου για την πατρίδα.
Η μύηση
Ο Αρχιδιάκονος του Μητροπολίτη Δράμας και αργότερα Σμύρνης Χρυσοστόμου, Θεμιστοκλής Χατζησταύρου, ο μετέπειτα Αρχιεπίσκοπος Αθηνών, στο «Μακεδονικόν Ήμερολόγιον» του 1965, καταθέτει την εξής μαρτυρία: «Ή Οργάνωσις πού εμυούσε τούς Έλληνας ήταν εντελώς μυστική. Τον Μητροπολίτη Χρυσόστομο προσπαθούσαμε να τον κρατούμε μακρυά από τον κίνδυνο. Αποφεύγαμε να τον ανακατεύωμε φαινομενικά στην Οργάνωση. Θέλαμε να τον προφυλάξωμε από τον κίνδυνο, πού τον οδηγούσεν ό ορμητικός χαρακτήρας του και ό φλογερός πατριωτισμός του. Γενικός αρχηγός στην Οργάνωση ήταν ό Ίων Δραγούμης. Την πρωτοβουλία στην ορκωμοσία των μυουμένων στη Δράμα την είχα εγώ. Εγώ ήμουν πού ώρκισα τον Άρμεν και τον πατέρα του από τον Βώλακα, καθώς και τον Βαλαβάνη από την Πλεύνα. Τούς δίναμε και όπλα».
Δράση
Ο Άρμεν έγινε ένας από τούς πλέον έμπιστους ανθρώπους του Χρυσοστόμου και εντάχθηκε στα ανταρτικά σώματα που επιχειρούσαν στην περιοχή της Δράμας. Με τις αντάρτικες ομάδες τους οι μακεδονομάχοι της Δράμας ήρθαν πολλές φορές σε σύγκρουση με τις πολυμελείς και καλά εξοπλισμένες ομάδες των κομιτατζήδων, στις όποιες επέφεραν σημαντικές απώλειες.
Το μαρτυρικό τέλος
Ο Άρμεν με τον Νάκο Βογιατζή και τον Πέτρο Μάντζα του έστησαν ενέδρα στη θέση Τσομπάνκα, στη σημερινή Λαυρεντιανή Μονή. Ο Πλάτσεφ έπεσε στην παγίδα και ο Άρμεν του ζήτησε να αφήσει το όπλο του και να παραδοθεί. Εκείνος όμως τον πυροβόλησε και ο Άρμεν ανταπέδωσε την επίθεση. Πυροβολώντας ο Άρμεν, άφησε τον Πλάτσεφ νεκρό. Στους πυροβολισμούς έσπευσαν έφιπποι Τούρκοι αστυνομικοί και ο τουρκαλβανός επιστάτης από τον Καλό Αγρό Δράμας. Ο Άρμεν φρόντισε πυροβολώντας να αποσπάσει την προσοχή των Τούρκων, ώστε να μπορέσουν να ξεφύγουν οι σύντροφοι του, οι όποιοι και τελικά κατάφεραν να διαφύγουν. Και βλέπουμε και εδώ ξεκάθαρα την παλικαριά και το μεγαλείο αυτού του παιδιού, πού προτίμησε να θυσιαστεί ο ίδιος για να σωθούν οι σύντροφοι του. Ο Άρμεν θα μπορούσε να συγκρουστεί με τους Τούρκους που τον κατεδίωκαν. Δεν πυροβόλησε όμως κανέναν από αυτούς, για να μη δημιουργήσει προβλήματα στον Μητροπολίτη Δράμας Χρυσόστομο, τον όποιο οι Τούρκοι θεωρούσαν υπεύθυνο και ταλαιπωρούσαν αφάνταστα για τον θάνατο κάθε στρατιώτη τους.
Η Δράμα συγκλονίστηκε, όταν μαθεύτηκε το νέο, γιατί ο Άρμεν ήταν παντού γνωστός και ιδιαίτερα αγαπητός. Έγιναν πολλές ενέργειες για την απελευθέρωση του από τον Χρυσόστομο και από άλλους πολλούς Δραμινούς, άλλα μάταια. Στην ανάκριση ο Άρμεν βασανίστηκε για να αποκαλύψει πρόσωπα και πράγματα. Καθώς δεν αποκάλυπτε τίποτα οι Τούρκοι τον μετέφεραν στη Θεσσαλονίκη, για να δικαστεί. Το ειδικό τουρκικό Στρατοδικείο της Θεσσαλονίκης τον καταδίκασε σε θάνατο δια απαγχονισμού. Ο Άρμεν επέστρεψε και πάλι στη Δράμα για να επισφραγίσει τη μικρή αλλά ένδοξη και τίμια ζωή του με τον μαρτυρικό του θάνατο.
Στις 14 Σεπτεμβρίου 1905 ο εικοσάχρονος Άρμεν Κούπτσιος οδηγήθηκε από τους Τούρκους στον πλάτανο της πλατείας της Δράμας, όπου και εκτελέστηκε με απαγχονισμό.
Ο πατέρας του Άρμεν παρακολούθησε τη σκηνή της εκτέλεσης. Βρήκε παρηγοριά στον μαρτυρικό Μητροπολίτη Χρυσόστομο, που με δάκρυα τον υποδέχθηκε στη Μητρόπολη. Εκεί ο πατέρας φέρεται να λέει στον Μητροπολίτη Δράμας Χρυσόστομο: «Δεν κλαίω πού έχασα το παιδί μου, κλαίω πού εσύ έχασες το πρωτοπαλίκαρο σου». Ήταν και ο πατέρας του Άρμεν δοσμένος στον αγώνα. Όταν το 1916 οι Βούλγαροι ξανάρθαν στη Δράμα ως κατοχικός στρατός (Β' Βουλγαρική Κατοχή), συνέλαβαν τον πατέρα του Άρμεν και αφού τον βασάνισαν για μήνες, αν και ήταν ήδη μεγάλος στην ηλικία, τον έριξαν μέσα σε ένα ξεροπήγαδο έξω από τη Δράμα, όπου και πέθανε. Τότε κόψανε και τον μεγάλο πλάτανο της πλατείας, για να μην υπάρχει τίποτα πού να θυμίζει στους Δραμινούς τη θυσία του νεώτερου στην ηλικία Έλληνα Μακεδονομάχου που μαρτύρησε. Αργότερα, μετά την Απελευθέρωση, στον τόπο τη θυσίας στην πλατεία ανεγέρθηκε η προτομή του Άρμεν Κούπτσιου και δίπλα φυτεύτηκε εκ νέου ένας πλάτανος σε ανάμνηση του μαρτυρίου του.
Προτομή
Το 1967 ανεγέρθηκε η προτομή του Άρμεν Κούπτσιου στον τόπο της θυσίας του, στην πλατεία της Δράμας, και δίπλα από την προτομή φυτεύτηκε εκ νέου ένας πλάτανος σε ανάμνηση της θυσίας του (καθώς ο πλάτανος είχε κοπεί από τον βουλγαρικό στρατο το 1916 κατά τη Β' Βουλγαρική Κατοχή). Επίσης προτομή του ανεγέρθηκε στον τόπο καταγωγής του, τον Βώλακα. Η κεντρική οδός της Δράμας φέρει το όνομα του. Κάθε χρόνο οργανώνονται εκδηλώσεις προς τιμήν του στην Κοινότητα του Βώλακα, ενώ διεξάγεται και αγώνας δρόμου, με την επωνυμία «Δρόμος Θυσίας», που αφετηρία έχει τη Δράμα και τερματισμό τον Βώλακα.
Πηγές
Κατηγορία:Δράμα (πόλη) Κατηγορία:Ιστορία της Δράμας Κατηγορία:Μακεδονομάχοι
Γιώργος Χ. Θεοχάρης
Ο '''Γιώργος Χ. Θεοχάρης''' (1951) είναι Έλληνας ποιητής, λογοτέχνης και εκδότης.
Βιογραφία
Γεννήθηκε στη Δεσφίνα Φωκίδος το 1951. Από το 1965 διαμένει στα Άσπρα Σπίτια Βοιωτίας. Εργάσθηκε για πολλά χρόνια ως Τεχνικός μηχανολογικής συντήρησης στη χημική βιομηχανία) στην εταιρεία Αλουμίνιον της Ελλάδος.
Είναι μέλος της Εταιρείας Συγγραφέων και Διευθυντής έκδοσης του λογοτεχνικού περιοδικού Εμβόλιμον, το οποίο εκδίδεται από το 1988 στα Άσπρα Σπίτια Βοιωτίας. Μετείχε στη σύνταξη της έντυπης εφημερίδας Book Press.
Είναι γνώστης της Γαλλικής Γλώσσας.
Εργογραφία
Ποιήματά του, δοκιμιακά κείμενα και λογοτεχνικές κριτικές δημοσιεύτηκαν στην Ελλάδα και το εξωτερικό. Ποιήματά του μεταφράστηκαν στα γαλλικά, αγγλικά, ιταλικά, ισπανικά, αλβανικά και λατινοαμερικάνικα.
Εξωτερικοί σύνδεσμοι
Κατηγορία:Νεοέλληνες λογοτέχνες Κατηγορία:Νεοέλληνες ποιητές
Το διπλό βιβλίο
Το διπλό βιβλίο είναι μυθιστόρημα του Δημήτρη Χατζή, που κυκλοφόρησε για πρώτη φορά το 1976.
Θεωρείται ως ένα από τα κορυφαία δείγματα της ελληνικής μεταπολεμικής πεζογραφίας. Υποτίθεται ότι περιγράφει τη μοναχική και σκληρή ζωή ενός έλληνα στη μετεμφυλιακή Ελλάδα και κατόπιν στη Γερμανία. Όμως κατά τον συγγραφέα, το βιβλίο αποτελεί «μια έκφραση ελληνικής αγωνίας μπροστά στον σημερινό κόσμο».
Δομή και πλοκή
Το διπλό βιβλίο χωρίζεται σε εννέα κεφάλαια:
Όλα αυτά τα κεφάλαια, εκτός του τελευταίου, έχουν αυτοτελή δομή και μπορούν να διαβαστούν σαν πλήρη διηγήματα.
Αφηγητής στο μυθιστόρημα είναι ο Κώστας, ένας έλληνας μετανάστης στη «Στουτγκάρδη» της Γερμανίας την εποχή της ελληνικής Χούντας. Ο Κώστας απευθύνεται στο β΄ πρόσωπο σε έναν άγνωστο συγγραφέα, που ακολουθεί τον Κώστα αναζητώντας τη «ρωμέικη ρίζα» του.
Η αφήγηση περιλαμβάνει τη μοναχική πορεία του Κώστα στη Γερμανία, τις αναμνήσεις του από τη μετακατοχική Ελλάδα, τη στερημένη ζωή του αριστερού πατέρα του, τις πίκρες της αδελφής του και την απογοήτευση ενός παλιννοστούντα φίλου του σε μια Ελλάδα που τρεκλίζει από πολιτικές τρικυμίες και κοινωνικές αλλαγές.
Το βιβλίο τελειώνει με τις λίγες σημειώσεις που άφησε πίσω του ο άφαντος πλέον συγγραφέας. Για τις σημειώσεις αυτές, ο αφηγητής Κώστας παρατηρεί: «''Είναι κείνα που 'γραψε στο ξεχωριστό του σημείωμα. Για μένα. Γι' αυτούς τους άλλους που λέει. Για την ελπίδα. Κι ας είναι και λίγο για την Ελλάδα — γιατί να μην είναι;''»
Κυκλοφορία και υποδοχή
Σύμφωνα με την Τριάντου, πρόκειται για ένα βιβλίο «σταθμό» το οποίο «κάτω από την απλοϊκή επιφάνεια» κρύβει «μια σύνθετη πολυπλοκότητα γεμάτη συμβολισμούς και αλληγορίες». Στο σημείωμα της τελευταίας του έκδοσης, αναφέρεται επίσης ότι Το διπλό βιβλίο είναι βιβλίο «της μοναξιάς» και «της ελπίδας», που μιλάει για τη «συνάντηση» του παλιού κόσμου με τον καινούργιο. Δεν έλειψαν ωστόσο και ορισμένες επικρίσεις για δομικές αδυναμίες (μικρή έκταση, ελλειματικός λόγος, κ.λπ.), για τη γλώσσα και το θέμα του έργου.
Το διπλό βιβλίο έχει μεταφραστεί στα Ολλανδικά (1979), στα Ρουμανικά (1982), στα Γερμανικά (1983 & 1985) και στα Ιταλικά (2010) και στα Καταλανικά (2021). Το 2012 μεταφέρθηκε στο θέατρο στην Αθήνα, σε σκηνοθεσία Δημήτρη Ξανθόπουλου.
Παραπομπές
Διπλο βιβλιο Κατηγορία:Μυθιστορήματα του 1976
Break Dance
To Break dance ή αλλιώς B-boying είναι ένα είδος του χορού που περιέχεται στο Street Dance και δημιουργήθηκε στη Νέα Υόρκη από νέους Αφροαμερικανούς και Λατίνους τη δεκαετία του 1970. Για να κερδίσει την προσοχή και τη δημοτικότητα στα μέσα ενημέρωσης, ο χορός αυτός εξαπλώθηκε παγκοσμίως στη Νότια Κορέα, στην Αγγλία, στη Γερμανία, στη Γαλλία, στη Ρωσία και την Ιαπωνία. Το Break dance αποτελείται από τέσσερα βασικά στοιχεία: το toprock, downrock, power moves και freezes. Ο χορός αυτός περιέχει Χιπ χοπ και breakbeats παρ' ότι οι σύγχρονες τάσεις επιτρέπουν μια πιο ευρύτερη ποικιλία μουσικής.
Ένας επαγγελματίας χορευτής ονομάζεται b-boy ή b-girl ή breaker. Ωστόσο, ο όρος «Break dance» χρησιμοποιείται για να δηλώσει τον χορό «B-boying» και το «breaking» όπου αυτοί είναι και οι αρχικοί του όροι. Εξάλλου αυτολυς τους όρους προτίμάν να τους χρησιμοποιούν από την πλειοψηφία των επαγγελματιών.
Ορολογία
Η ορολογία του Βreak dance άλλαξε μετά από την προώθηση από τα μέσα μαζικής ενημέρωσης. Αν και ευρέως διαδεδομένος, ο όρος «breakdancing» φαίνεται να είναι πιο πάνω από αυτούς που είναι βυθισμένοι στη hip hop κουλτούρα. Οι καθαρολόγοι θεωρούν ότι το «breakdancing» είναι ένας ανίδεος όρος που επινοήθηκε από τα μέσα ενημέρωσης και υποδηλώνει την εκμετάλλευση της τέχνης και χρησιμοποιείται για την αισθητοποίηση του breaking. Ο όρος αυτός είναι επίσης και προβληματικός, διότι ο γενικός όρος του έχει αραιωθεί και περιέχει popping, locking, και electric boogaloo που δεν είναι καν στο στυλ του break dance αλλά είναι του στυλ Φανκ που αναπτύχθηκε ξεχωριστά στην Καλιφόρνια. Ο χορός αποκαλείται «breaking» σύμφωνα με ράπερ όπως KRS-One, Talib Kweli, Mos Def, και Darryl McDaniels των Run-DMC.
Οι όροι «b-boy» (break-boy) και «b-girl» (break-girl) ή «breaker», χρησιμοποιούνται για να περιγράψουν τους χορευτές που χόρευαν στο DJ Kool Herc's breakbeats. Ο DJ Kool Herc είναι ένας Τζαμαϊκανός DJ ο οποίος είναι υπεύθυνος των θεμελιωδών πτυχών της hip hop μουσικής. Η προφανής σύνδεση του όρου «breaking» είναι η λέξη «breakbeat», αλλά ο DJ Kool Herc έχει σχολιάσει ότι η ορολογία «breaking» ήταν λαϊκό ιδίωμα. Οι περισσότεροι breaking προτοπόροι και επαγγελματίες προτιμούν τους όρους «b-boy», «b-girl» και «breaker» όταν αναφέρονται σε χορευτές. Για εκείνους που είναι βυθισμένοι στη hip hop κουλτούρα, ο όρος «breakdancer» μπορεί να χρησιμοποιηθεί για να δυσφημίσουν όσους μαθαίνουν το χορό για προσωπικό κέρδος και όχι για τη δέσμευση για τον πολιτισμό. B-boy του Λονδίνου της Νέας Υόρκης, breakers και ο σκηνοθέτης Michael Holman αναφέρονται σε αυτούς τους χορευτές ως «breakers». Ο Frosty Freeze του Rock Steady Crew λέει: «ήμασταν γνωστοί ως b-boys» και ο πρωτοπόρος του hip hop Afrika Bambaataa λέει: «b-boys, [είναι] αυτό που εσείς ονομάζετε break-boys...ή break-girls, αυτό που εσείς ονομάζεται break-girls». Επιπλέον, ο συν-ιδρυτής του Rock Steady Crew Santiago "Jo Jo" Torres, Rock Steady Crew member Marc "Mr. Freeze" Lemberger, hip-hop historian Fab 5 Freddy και ο ράπερ Big Daddy Kane και Tech N9ne χρησιμοποιούν τον όρο «b-boy».
Ιστορία
Πολλά στοιχεία του b-boying φαίνονται και σε άλλες κουλτούρες πριν από το 1970. Όσον αφορά τις πολεμικές τέχνες, το b-boying μοιάζει με τις κινήσεις που βρέθηκαν στη Βραζιλιάνικη πολεμική τέχνη Καποέιρα που τέθηκε το 1500. Ωστόσο, ο πρωτοπόρος Richard «Crazy Legs» Colon και ο Kenneth «Ken Swift» Gabbert, που ήταν και οι δύο μέλοι του Rock Steady Crew, είπαν ότι ποτέ δεν είχαν δει την πολεμική τέχνη Καποέιρα όταν ήταν μικροί:επικαλούνται τον James Brown και Kung-Fu ταινίες ως επιρροές αντ' αυτού. Πολλές ακροβατικές κινήσεις του b-boying, όπως η «φωτοβολίδα», δείχνουν να έχουν σχέση με τη γυμναστική. Ένας άραβας χορευτής του street dance που έκανε ακροβατικές κινήσεις headspins καταγράφηκε από τον Thomas Edison το 1898. Ωστόσο, δεν ήταν μέχρι τη δεκαετία του 1970 που το b-boying αναπτύχθηκε ως ένα καθορισμένο στυλ χορού.
Κατηγορία:Χορευτικά είδη
Πάμφιλος ο Αλεξανδρεύς
Ο Πάμφιλος ο Αλεξανδρεύς ήταν Έλληνας γραμματικός και ιατρός του 1ου αι. μ.Χ., της σχολής του Αριστάρχου του Γραμματικού. Συνέγραψε γλωσσικό λεξικό σε 95 βιβλία με ξένες ή σπάνιες λέξεις, μία ιδέα του γραμματικού Ζωπυρίωνα, στον οποίο αποδίδεται και η σύνταξη των 4 πρώτων βιβλίων αυτού του μεγάλου έργου, που επιγραφόταν «Περί γλωσσών, ήτοι λέξεων». Το ίδιο το έργο αυτό χάθηκε, αλλά μία επιτομή του από τον Διογενιανό τον 2ο αιώνα απετέλεσε τη βάση για το λεξικό του Ησύχιου.
Ο Πάμφιλος αποτελεί μία από τις κυριότερες πηγές που χρησιμοποιεί ο Αθήναιος στους Δειπνοσοφιστές του. Το Λεξικό του Σουίδα αποδίδει σε κάποιον άλλο Πάμφιλο, τον οποίο περιγράφει απλώς ως «φιλόσοφο», έναν αριθμό έργων, ορισμένα από τα οποία πιθανότατα γράφτηκαν από τον Πάμφιλο τον Αλεξανδρέα.
Πηγές
Κατηγορία:Αρχαίοι Έλληνες γραμματικοί
Αρχαίο θέατρο Δελφών
Το θέατρο των Δελφών βρίσκεται μέσα στον ιερό του Θεού Απόλλωνα, στους αρχαίους Δελφούς. Η χωρητικότητά του φθάνει τους 5.000 θεατές. Στην αρχαιότητα φιλοξενούσε τους αγώνες φωνητικής και ενόργανης μουσικής, που διεξάγονταν στο πλαίσιο των Πυθίων και διάφορων άλλων θρησκευτικών εορτών και τελετουργιών. Η όψη του πρώτου θεάτρου, που κατασκευάστηκε στο χώρο, δεν είναι γνωστή. Είναι πιθανό ότι οι θεατές κάθονταν σε ξύλινα καθίσματα ή απευθείας στο έδαφος.
Κατηγορία:Δελφοί Κατηγορία:Αρχαία ελληνικά θέατρα
Αγριοδυόσμος
Ο Αγριοδυόσμος είναι το φυτό με την επιστημονική ονομασία λατ. Mentha x rotundifolia (Μίνθη η στρογγυλόφυλλος ) της οικογένειας των χειλανθών φυσικό υβρίδιο των ειδών  M. longifolia × M. suaveolens (Μ. η μακρόφυλλος x Μ. η ηδύοσμος).
Περιγραφή
Πρόκειται για πολυετή πόαη οποία μπορεί να φτάσει σε ύψος τα 50 εκ. έχει αντίθετα, ωοειδή-λογχοειδή, πριονωτά φύλλα, χνουδωτά στην κάτω επιφάνεια και ροδόχροα ή λευκά άνθη με ευχάριστο άρωμα, τα οποία σχηματίζουν επάκριους στάχεις. Ανθίζει από τον Ιούλιο έως τον Σεπτέμβριο. Φυτρώνει σε υγρούς τόπους, κατά μήκος της όχθης ποταμών και σε πηγές, στη Θεσσαλία, στη Στερεά Ελλάδα, στην Πελοπόννησο και στην Κρήτη καθώς και στην κεντρική, μεσογειακή Ευρώπη και στη βόρεια Αφρική.
Εξωτερικοί σύνδεσμοι
Κατηγορία:Βότανα Κατηγορία:Αρωματικά φυτά Κατηγορία:Φαρμακευτικά φυτά Κατηγορία:Μίνθη
Αλοΰσιος Λολλίνος
Ο Αλοΰζιος Λολλίνος ήταν Έλληνας λόγιος του 16ου αιώνα.
Βιογραφικά στοιχεία
Γεννήθηκε στην Γόρτυνα της Κρήτης το 1557. Η οικογένειά του μετανάστευσε στην Βενετία. Νέος ακόμα ο Αλοΰζιος κατείχε την Ελληνική και Λατινική γλώσσα, και από φλογερό πατριωτισμό αποφάσισε να επιστρέψει στην Κρήτη. Ξανάφυγε όμως για την Βενετία, λυπημένος από την οικτρή κατάσταση του σκλαβωμένου νησιού. Στην Βενετία συνέχισε τις σπουδές του με μεγαλύτερο ζήλο. Πήγε στο Γυμνάσιο της Πάδουας, παρακολούθησε τις παραδόσεις φυσικομαθηματικών επιστημών και έμαθε την Χαλδαιϊκή και την Εβραϊκή γλώσσα. Σπούδασε νομικά και έκανε διδακτορική διατριβή.
Απεβίωσε σε ηλικία εβδομήντα χρονών το 1626 απολαμβάνοντας την τιμή μαι την υπόληψη των συγχρόνων του και την φήμη ανδρός σοφού.
Πηγές
Κατηγορία:Έλληνες λόγιοι του 16ου αιώνα
Σαύρα Χίλα
Η σαύρα Χίλα (Heloderma suspectum - Ηλόδερμα το ύποπτο) πήρε το όνομά της από την λεκάνη του ποταμού Χίλα που ζουν πολλές από αυτές. Είναι η μεγαλύτερη σαύρα στις ΗΠΑ, με μήκος μέχρι 60 εκατοστά, και διαθέτει θανατηφόρο δηλητήριο. Από τα 3.000 είδη σαυρών που υπάρχουν μόνο η Χίλα και η μεξικάνικη χονδρωτή σαύρα είναι δηλητηριώδη.
Η Χίλα ζει στις ξηρές ερήμους της Βορείου Αμερικής. Η κατοικία της είναι πάντα υπόγεια και ζει σε τρύπες τις οποίες έχει σκάψει η ίδια ή τις έχει πάρει από άλλα ζώα. Κατά τη διάρκεια του καλοκαιριού τα θηλυκά γεννούν τα αυγά τους σε μια τρύπα στην άμμο ή μέσα σε μια σήραγγα στο έδαφος. Τα αυγά έχουν οβάλ σχήμα και δερματώδη υφή, οι μητέρες τα εγκαταλείπουν. Τα αυγά ανοίγουν την άνοιξη. Όταν βγαίνουν από τα αυγά, οι μικρές σαύρες είναι ήδη πολύχρωμες και έχουν μήκος περίπου 15 εκ., όταν ενηλικιωθούν ύστερα από 2 περίπου χρόνια έχουν το τριπλάσιο μήκος. Οι Χίλα συνήθως τρέφονται με κρέας αλλά μπορούν να τραφούν και με ό,τι βρουν στο έδαφος. Τα αυγά είναι η αγαπημένη τους τροφή αλλά τρέφονται επίσης με ποντίκια, σαύρες, βατράχους και έντομα. Το δέρμα της Χίλα είναι πολύχρωμο και έχει πορτοκαλί, ροζ και κίτρινες κηλίδες. Αν κάποιος θηρευτής την εντοπίσει στο έδαφος, αυτά τα χρώματα τον προειδοποιούν να μείνει μακριά. Τα κοφτερά της νύχια είναι επίσης δυνατά για να σκάβουν τις σήραγγες. Για τον πληθυσμό των Χίλα υπάρχουν μόνο εκτιμήσεις και κυμαίνονται στις 360 - 400 Χίλα σε όλο τον κόσμο. Οι σαύρες Χίλα απειλούνται από την καταστροφή των βιοτόπων τους και από το παράνομο εμπόριό τους.
Πηγές
Κατηγορία:Ηλοδερματίδες Κατηγορία:Πανίδα της Βόρειας Αμερικής
Μάχη της Πρέβεζας
Ο όρος Μάχη της Πρέβεζας μπορεί να αναφέρεται σε:
Σεμιχά Ριζάογλου
Η Σεμιχά Ριζάογλου (γεν. 1987 στην Ξάνθη) είναι Ελληνίδα αθλήτρια παραολυμπιακής κολύμβησης. Αγωνίζεται στα 500μ και 100μ ελεύθερου κατηγορίας S3 και στα 50μ ύπτιο κατηγορίας S4, ατόμων με τετραπληγία. Έχει κατακτήσει χάλκινα μετάλλια σε ευρωπαϊκά πρωταθλήματα και μετέχει στους παραολυμπιακούς αγώνες 2012. Το 2009 τιμήθηκε με το Βραβείο ΠΣΑΤ καλύτερης Ελληνίδας αθλήτριας με αναπηρία.
Βιογραφικό
Στα 16 της χρόνια έμεινε ανάπηρη στα κάτω άκρα έπειτα από δυστύχημα με μοτοσυκλέτα. Αρχισε να παίζει μπάσκετ με καρεκλάκι και ο φυσικοθεραπευτής της την γνώρισε με τον "Πανελλήνιο Αθλητικό Σύλλογο Κινητικά Αναπήρων" στο Μαρούσι. Μέσα από το μπάσκετ γνώρισε την Μαρία Μπαξεβάνη, την σημερινή προπονήτριά της και της μίλησε για την Κομοτηνή και την κολύμβηση.
Άρχισε να προπονείται εντατικά και το 2009 κατάφερε να κατακτήσει τρία χάλκινα μετάλλια στο ευρωπαϊκό πρωτάθλημα. Ο Πανελλήνιος Σύνδεσμος Αθλητικού Τύπου την ανέδειξε αθλήτρια της χρονιάς 2009 για τις επιτυχίες της με ρεκόρ 1.418 ψήφων.
Το 2012 μετέχει στους παραολυμπιακούς του Λονδίνου σε τρία αγωνίσματα. Τερμάτισε 5η στα 100μ ελεύθερο S3 και 11η στα 50μ ύπτιο S4, ενώ μετέχει και στα 100μ ελεύθερο.
Ανήκει στον σύλλογο "Ηρόδικος Κομοτηνής" και προπονείται με την Μαρία Μπαξεβάνη.
Εκτός αθλητισμού
Είναι παντρεμένη και είναι φοιτήτρια στο Δημοκρίτειο Πανεπιστήμιο Θράκης. Της αρέσουν η μουσική και η ζωγραφική.
Πηγές
Κατηγορία:Παραολυμπιονίκες Κατηγορία:Έλληνες αθλητές της κολύμβησης
Πρωτάθλημα ποδοσφαίρου Ρωσίας 2013-14
Το Πρωτάθλημα ποδοσφαίρου Ρωσίας 2013-14 (ρωσικά: Чемпионат России по футболу 2013/2014) ήταν το 22ο Πρωτάθλημα Ρωσίας στην ιστορία του θεσμού. Ξεκίνησε στις 13 Ιουλίου του 2013 και έληξε στις 17 Μαΐου του 2014, με χειμερινή παύση από τις 6 Δεκεμβρίου του 2013 έως τις 6 Μαρτίου του 2014.
Άμπβερ
Άμπβερ (γερμ. Abwehr = άμυνα) ονομαζόταν η γερμανική Στρατιωτική Υπηρεσία Πληροφοριών από το 1866 μέχρι το 1944, η οποία διαδραμάτισε σπουδαιότατο ρόλο στους δύο Παγκόσμιους Πολέμους και ιδιαίτερα στον Β' Παγκόσμιο Πόλεμο όπου είχε αναδειχθεί σε αυτόνομη Υπηρεσία.
Πρωτάθλημα ποδοσφαίρου Ρωσίας 2013-14
Μετείχαν 16 ομάδες, με την ΤΣΣΚΑ Μόσχας ως κάτοχο του τίτλου της προηγούμενης περιόδου.
Άμπβερ
Ίδρυση
Η Άμπβερ ιδρύθηκε το 1866 στην Πρωσία, καθώς οι Πρώσοι βρέθηκαν σε πόλεμο με την Αυστρία. Η πρωσική ηγεσία θέλησε να δημιουργήσει μια υπηρεσία για να συλλέγει πληροφορίες σχετικά με τις αντίπαλες δυνάμεις, τα σχέδια και τις προθέσεις τους. Οι προσπάθειες αυτές οδήγησαν στην πραγματοποίηση σημαντικών πολεμικών επιτυχιών και η Πρωσία κέρδισε τον πόλεμο αυτό. Διαβλέποντας τη σημασία της, η Γερμανία αποφάσισε να επεκτείνει την οργάνωση, πράγμα που έγινε κατά τον Γαλλοπρωσικό πόλεμο του 1870, υπό την ηγεσία του Βίλχελμ Στίμπερ (Wilhelm Stieber). Πράκτορες της Άμπβερ κατάφεραν να διεισδύσουν σε γαλλικές στρατιωτικές υπηρεσίες και από εκεί μετέδιδαν πληροφορίες σχετικά με τις γαλλικές αμυντικές θέσεις και τα επιτελικά σχέδια. Η Πρωσία κέρδισε τον πόλεμο, γεγονός στο οποίο η Άμπβερ είχε σημαντική συμβολή. Το 1871 η Πρωσία ενώθηκε με τα άλλα Γερμανικά κρατίδια, σχηματίζοντας το Γερμανικό κράτος, το οποίο υιοθέτησε πολλές κυβερνητικές και στρατιωτικές δομές, που είχαν δημιουργήσει οι Πρώσοι και, ανάμεσα σε αυτές, και την Άμπβερ.
Πρωτάθλημα ποδοσφαίρου Ρωσίας 2013-14
Βασικά
Οι 16 ομάδες δίνουν εντός και εκτός έδρας αγώνες αναμεταξύ τους. Οι αγώνες είναι συνολικά 240, με κάθε ομάδα να δίνει 30 αγώνες
Άνοδος και υποβιβασμός
Οι ομάδες που τερματίζουν στη 15η και 16η θέση του βαθμολογικού πίνακα, υποβιβάζονται στη ΦΝΛ, ενώ οι δύο πρώτες ομάδες της ΦΝΛ προβιβάζονται στο Πρωτάθλημα Ρωσίας για την περίοδο 2014/15.
Άμπβερ
Α΄ Παγκόσμιος Πόλεμος και Μεσοπόλεμος
Οι δραστηριότητές της υπηρεσίας τερματίσθηκαν με τη λήξη του Πολέμου, καθώς η Συνθήκη των Βερσαλλιών απαγόρευε τη συνέχιση της ύπαρξής της - ένα ακόμη σημάδι για τον σημαντικό της ρόλο στον Πόλεμο. Η Υπηρεσία, ωστόσο, ανασυστάθηκε το 1921, παράλληλα με τον Γερμανικό στρατό των 100.000 ανδρών που επέτρεπε η Συνθήκη και συνέχισε να λειτουργεί κρυφίως, ως ένα μικρό τμήμα στο Υπουργείο Εθνικής Άμυνας, και να οργανώνεται. Επικεφαλής ανέλαβε ο Συνταγματάρχης Έριχ Φριτς Γκεμπ (Erich Fritz Gempp), του οποίου κυριότερο μέλημα ήταν να συλλέγει πληροφορίες για την τεχνολογία κατασκευής αεροσκαφών. Μέχρι το 1928 η Άμπβερ είχε αποκτήσει σημαντική ισχύ και είχε ως τομείς δράσης τόσο τον Στρατό όσο και το Ναυτικό και την Αεροπορία.
Πρωτάθλημα ποδοσφαίρου Ρωσίας 2013-14
Άνοδος και υποβιβασμός
Οι ομάδες που τερματίζουν στη 13η και 14η θέση του βαθμολογικού πίνακα, μετέχουν σε αγώνες πλέι-οφ υποβιβασμού, με τις αντίστοιχες ομάδες της 3ης και 4ης θέσης της ΦΝΛ, με στόχο δύο θέσεις στο Πρωτάθλημα Ρωσίας της περιόδου 2014/15.
Άμπβερ
Α΄ Παγκόσμιος Πόλεμος και Μεσοπόλεμος
Όταν οι ναζί ανέλαβαν την εξουσία, το 1933, ορισμένα στελέχη της Άμπβερ επιδόθηκαν στην κατασκοπεία μελών της ίδιας της κυβέρνησής τους. Οι ναζί δημιούργησαν μια νέα υπηρεσία κατασκοπείας, την υπηρεσία ασφαλείας SD (Sicherheitsdienst), της οποίας ηγέτης ήταν ο Ράινχαρντ Χάιντριχ. Ο Γκεμπ αποπέμφθηκε και τον αντικατέστησε ο αξιωματικός του Ναυτικού Κόνραντ Πάτσιγκ (Konrad Patzig), ο οποίος βρέθηκε ανάμεσα στα "πυρά" των Χάινριχ Χίμλερ, επικεφαλής της Εθνικής Υπηρεσίας Ασφαλείας (RSHA) και Ράινχαρντ, επικεφαλής της SD, οι οποίοι ήθελαν να αποκτήσουν τον πλήρη έλεγχο της Άμπβερ. Ο Πάτσιγκ αντέδρασε και, επί δύο χρόνια, αντιστάθηκε με επιτυχία στα σχέδια αυτά. Τον αντικατέστησε ο Βίλελμ φον Κανάρις, επίσης αξιωματικός του Ναυτικού. Οι υπηρεσίες συνέχισαν να δρουν ανταγωνιστικά μέχρι το 1935, οπότε ο Χάιντριχ και ο Κανάρις συμφώνησαν, ώστε κάθε υπηρεσία να έχει διακριτούς ρόλους. Ωστόσο, και οι δύο υπηρεσίες διατηρούσαν τις δικές τους δυνάμεις, τις οποίες και εκπαίδευαν χωριστά. Ο Κανάρις αναδιοργάνωσε την Άμπβερ δημιουργώντας τρία τμήματα: Κατασκοπείας, Αντικατασκοπείας και Δολιοφθορών. Όρισε επικεφαλής κάθε τμήματος δοκιμασμένα στελέχη της Υπηρεσίας του, φρόντισε, όμως, κανείς να μην είναι μέλος του Εθνικοσοσιαλιστικού Κόμματος ή ένθερμος υποστηρικτής του, καθώς ο ίδιος ήταν κρυφός αντιναζιστής. Αυτές οι ενέργειες, όπως ήταν φυσικό, προκάλεσαν τις υποψίες της αντίπαλης SD και, καθώς ο Χάιντριχ ενίσχυε όλο και περισσότερο τη θέση του, έπεισε την Κυβέρνηση να επιτρέψει στην SD να συλλάβει ορισμένα μέλη της Άμπβερ για ανάκριση, κατηγορώντας τους για κατασκοπεία εις βάρος της χώρας και έσχατη προδοσία. Αυτό πράγματι έγινε το 1939 αλλά οι ανακρίσεις δεν κατέληξαν σε ασφαλή συμπεράσματα. Η Υπηρεσία συνέχισε να λειτουργεί, χωρίς σοβαρά προσκόμματα.
Πρωτάθλημα ποδοσφαίρου Ρωσίας 2013-14
Βαθμολογία
||rowspan="5"|
Άμπβερ
Δράση στον Β΄ Παγκόσμιο Πόλεμο
Με το ξέσπασμα του Πολέμου η Άμπβερ άρχισε να δρα ακολουθώντας την παλιά, δοκιμασμένη από τον Πρώτο Πόλεμο πρακτική στόχων και αποστολών. Έτσι, εντόπιζε τις μεταφορές στρατευμάτων και εφοδίων, υπέκλεπτε ραδιομηνύματα και έστελνε πράκτορες να διεισδύσουν σε στρατιωτικές υπηρεσίες αλλά και στις αντίπαλες κατασκοπευτικές οργανώσεις. Χαρακτηριστική είναι η περίπτωση δύο πρακτόρων που είχαν καταφέρει να διεισδύσουν στη βρετανική αντικατασκοπεία επί διετία. Κάνοντας χρήση των νέων τεχνολογιών, χρησιμοποίησε τη συσκευή Enigma για την κρυπτογράφηση / αποκρυπτογράφηση μηνυμάτων με πολύ μεγάλη επιτυχία. Πράκτορές της, επίσης, είχαν διεισδύσει σε αντιστασιακά κινήματα σε ολόκληρη την Ευρώπη, ενώ η υπηρεσία δολιοφθορών κατάφερε να προκαλέσει καταστροφές σε εγκαταστάσεις των συμμαχικών μετόπισθεν.